

**H O T Ă R Â R E**

**pentru modificarea** **Hotărârii Consiliului Judeţean Cluj nr. 217/2021 privind declanșarea procedurii de selecției a membrilor consiliului de administrație**

**de la unele întreprinderi publice aflate sub autoritatea Consiliului Judeţean Cluj,** **cu modificările și completările ulterioare**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 239 din 15.11.2024 pentru modificarea Hotărârii Consiliului Judeţean Cluj nr. 217/2021 privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea Consiliului Judeţean Cluj, cu modificările și completările ulterioare,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 46684/14.11.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 46690/14.11.2024 şi de Avizul cu nr. 46684 din 20.11.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2, art. 58 alin. (1) și (3), art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. 2 lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
* Hotărârii Guvernului nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj 217/2021 privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea Consiliului Judeţean Clujse modifică după cum urmează:

1. La articolul 3, alineatele 1 și 2 se modifică și au următorul conținut:

”**Art. 3. (1)** Se numește Comisia cu atribuții de selecție, negociere indicatori și evaluare a administratorilor de la întreprinderile publice aflate sub autoritatea Consiliului Județean Cluj, în următoarea componență:

1. Președinte al comisiei - domnul Rațiu Radu Florin–vicepreședinte al Consiliului Județean Cluj;
2. Membru - doamna Șchiop Cristina–director general- Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
3. Membru - doamna Muntean Crina Ioana-consilier juridic- Direcția Juridică din cadrul aparatului de specialitate al Consiliului Județean Cluj;
4. Membru - domnul Negreanu Liviu Mircea-consilier- Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
5. Membru - domnul Cîmpean Daniel-consilier juridic- Direcția de Administrare Drumuri Județene din cadrul aparatului de specialitate al Consiliului Județean Cluj;
6. Membru de rezervă - doamna Tămaș Camelia Laura-consilier- Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
7. Membru de rezervă - doamna Rațiu Codruța Victorița-consilier- Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj.

**(2)** Se constituie secretariatul Comisiei cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj, în următoarea componență:

1. doamna Boboș Roxana Maria–consilier- Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
2. domnul Leonte Ciprian-Onisim–consilier- Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj.”

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și persoanele nominalizate la art. I.

**Art. III.** Prezenta hotărâre se comunică Direcţiei Generale Buget-Finanţe, Resurse Umane; persoanelor nominalizate la art. I, precum şi Prefectului Judeţului Cluj, şi se aduce la cunoştinţă publică prin afișarea la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 228 din 28 noiembrie 2024**

*Prezenta hotărâre a fost adoptată cu 26 de voturi “pentru”, 2 voturi ”împotrivă” și 3 ”abțineri”,* *iar 6 membri ai Consiliului județean nu au votat, fiind astfel respectate prevederile legale privind majoritatea de voturi necesară.*